**ОБЯВА**

**ЗА ОТКРИВАНЕ НА ПРОЦЕДУРА ЧРЕЗ ПОДБОР НА ПРОЕКТИ**

**BG16FFPR002-3.022 „ИЗПЪЛНЕНИЕ НА МЯРКА 69 ОТ НАЦИОНАЛНАТА РАМКА ЗА ПРИОРИТЕТНИ ДЕЙСТВИЯ ЗА НАТУРА 2000-2“ ПО ПРИОРИТЕТ 3 „** **БИОЛОГИЧНО РАЗНООБРАЗИЕ “ НА ПРОГРАМА „ОКОЛНА СРЕДА“ 2021-2027 г.**

Управляващият орган на програма „Околна среда“ 2021-2027 г. (ПОС 2021-2027 г.) обявява процедура за предоставяне на безвъзмездна финансова помощ чрез подбор на проекти BG16FFPR002-3.022 „Изпълнение на мярка 69 от Националната рамка за приоритетни действия за НАТУРА 2000-2“ по приоритет 3 „Биологично разнообразие“ на ПОС 2021-2027 г. и кани желаещите да подадат проектни предложения.

Целта на процедурата е да се подобри природозащитното състояние на вида Виюн (Misgurnus fossilis), чрез изпълнение на мярка 69 от НРПД. Мярката предвижда „подсилване“ на локални популации на вида в естествения му ареал.

Допустими кандидати по процедурата са структури на/към Министерство на околната среда и водите (МОСВ)/Министерство на земеделието и храните, общини, областни администрации, юридически лица с нестопанска цел, научни институти, природонаучни музеи (към БАН и към Министерство на културата) и висши учебни заведения.

Общият размер на средствата, които могат да бъдат предоставени по процедурата е 232 775,58 лв. (двеста тридесет и две хиляди седемстотин седемдесет и пет лева и петдесет и осем стотинки), от които за региона в преход (ЮЗР) – до 17 251,80 лв. (седемнадесет хиляди двеста пет-десет и една хиляди лева и осемдесет стотинки).

Процентът на съфинансиране на БФП по отделен проект по процедурата е както следва:

* финансиране за региона в преход: средства от ЕФРР в размер на 70% и национално съфинансиране в размер на 30%.
* финансиране за по-слабо развитите региони: средства от ЕФРР в размер на 85% и национално съфинансиране в размер на 15%.

Пълният комплект документи е публикуван в секция „Оперативна програма Околна среда“ на Единния информационен портал на европейските структурни и инвестиционни фондове [www.eufunds.bg](http://www.eufunds.bg), както и в Информационната система за управление и наблюдение на средствата от Европейските структурни и инвестиционни фондове за периода 2021-2027 г. (ИСУН) <https://eumis2020.government.bg>.

Крайният срок за подаване на проектни предложения по процедурата е 20.11.2025 г.

Кандидатите, в т.ч. и партньорите, по процедурата могат да искат разяснения по частта „Условия за кандидатстване“, в срок до три седмици преди крайния срок за подаване на проектните предложения, като изпращат въпроси чрез системата ИСУН 2020, модул Е-кандидатстване, секция „Отворени процедури“/„Разяснения към процедурата“.